Egpaar sterf minute uitmekaarClair en Jeanne Vance. Foto: (Debbie Pike via AP) ŉ Egpaar van Pennsilvanië in Amerika wat amper 45 jaar lank getroud was, is minute uitmekaar oorlede. Clair Vance het sy 70-jarige vrou, Jeanne, daagliks besoek in die sorgsentrum waar sy weens mediese probleme gewoon het. Die 75-jarige het egter self siek geraak en is met griepsimptome in die hospitaal opgeneem. Sy toestand het vererger en hy is Sondagaand oorlede, minute nadat hy nog met sy vrou oor die foon gesels het. Een van die egpaar se dogters was by haar pa toe hy oorlede is. Sy het haar tannies gevra om na die sorgsentrum te gaan en haar ma van haar pa se afsterwe in te lig. Jeanne is met hul aankoms dood in haar kamer aangetref. Die egpaar is Vrydag saam begrawe.